CELEX: C2006/022/22
Language: sk
Date: 2006-01-28 00:00:00
Title: Vec T-396/03: Rozsudok Súdu prvého stupňa z  22. novembra 2005  – Vanhellemont/Komisia ( Úradníci — Zamestnanecká rada — Voľby miestneho oddelenia zamestnaneckej rady Komisie umiestneného v Bruseli — Sčítanie hlasovacích lístkov — Žaloba o neplatnosť — Žaloba o náhradu škody )

28.1.2006   
            
            
               SK
            
            
               Úradný vestník Európskej únie
            
            
               C 22/11
            
         Rozsudok Súdu prvého stupňa z 22. novembra 2005 – Vanhellemont/Komisia
   (Vec T-396/03) (1)
   
   („Úradníci - Zamestnanecká rada - Voľby miestneho oddelenia zamestnaneckej rady Komisie umiestneného v Bruseli - Sčítanie hlasovacích lístkov - Žaloba o neplatnosť - Žaloba o náhradu škody“)
   (2006/C 22/22)
   Jazyk konania: francúzština
   Účastníci konania
   
      Žalobca: Joseph Vanhellemont (Merchtem, Belgicko) (v zastúpení: L. Vogel, advokát)
   
      Žalovaná: Komisia Európskych spoločenstiev (v zastúpení: J. Currall a H. Kraemer, splnomocnení zástupcovia)
   Predmet veci
   Na jednej strane návrh na zrušenie rozhodnutia Komisie z 26. augusta 2003, ktorým bola zamietnutá sťažnosť žalobcu s cieľom zabezpečenia nového sčítania hlasovacích lístkov vo voľbách miestneho oddelenia zamestnaneckej rady Komisie umiestneného v Bruseli uskutočnených v decembri 2002, ako aj, pokiaľ je to nevyhnutné, návrh na zrušenie rozhodnutí, proti ktorým táto sťažnosť smerovala a na druhej strane návrh o náhradu škody
   Výrok rozsudku
   
               1.
            
            
               Rozhodnutie Komisie nezasahovať v dôsledku námietok žalobcu z 23. decembra 2002 s cieľom zabezpečenia nového sčítania hlasovacích lístkov vo voľbách miestneho oddelenia zamestnaneckej rady Komisie umiestneného v Bruseli sa ruší.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Komisia je povinná nahradiť trovy konania.
            
         
      (1)  Ú. v. EÚ C 47, 21.2.2004.